PRIMĂRIA ORAŞ DETA

COMPARTIMENT ASISTEȚĂ SOCIALĂ
ȘI RELAȚII CU PUBLICUL

Nr. 3165/24.03.2026
RAPORT

pentru modificarea anexei nr. 1 a Hotărârii Consiliului local al orașului Deta nr. 20/19.02.2026 privind aprobarea criteriilor pentru stabilirea ordinii de prioritate în soluționarea cererilor și în repartizarea locuințelor destinate închirierii, în mod exclusiv, specialiștilor din sănătate, orașul Deta.
Având în vedere adresa nr. 44275/16.03.2026 a Ministerului Dezvoltării Lucrărilor Publice și Administrației este necesară modificarea anexei 1 a Hotărârii Consiliului local al orașului Deta nr. 20/19.02.2026 privind aprobarea criteriilor pentru stabilirea ordinii de prioritate în soluționarea cererilor și în repartizarea locuințelor destinate închirierii, în mod exclusiv, specialiștilor din sănătate, orașul Deta, respectiv NOTA de la pct. B. Criterii de ierarhizare stabilite prin punctaj, care va avea următorul conținut:
„NOTĂ: În cazul celor tolerați în spațiu, suprafața locuibilă a locuinței se împarte la numărul total al locatarilor, în care sunt incluși şi cei care nu fac parte din familia solicitantului de locuință, dar care locuiesc în aceeași locuinţă. În cazul locuințelor închiriate, suprafața locuibilă deținută conform contractului de închiriere se împarte numai la numărul membrilor familiei solicitantului de locuinţă. La stabilirea numărului de membri ai familiei solicitantului de locuinţă se va avea în vedere componența familiei definită la lit. A pct. 2”.
Față de cele menționate propun Consiliului Local al orașului Deta aprobarea modificării anexei nr. 1 a Hotărârii Consiliului local al orașului Deta nr. 20/19.02.2026 privind aprobarea criteriilor pentru stabilirea ordinii de prioritate în soluționarea cererilor și în repartizarea locuințelor destinate închirierii, în mod exclusiv, specialiștilor din sănătate, orașul Deta.

